stanford-oval/wikipedia huggingface dataset:
Rangeela
Soundtrack

Kaikki sävellykset A. R. Rahman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | Rangeela Re | Asha Bhosle, Aditya Narayan | 5.25 |  |  |  |  |  |  |
| 2. | Hai Rama | Hariharan, Swarnalatha | 5.14 |  |  |  |  |  |  |
| 3. | Kya Kare Kya Na Kare | Udit Narayan | 5.42 |  |  |  |  |  |  |
| 4. | Tanha Tanha Yahan Pe Jeena | Asha Bhosle | 5.36 |  |  |  |  |  |  |
| 5. | Pyar Ye Jaane Kaisa | Kavita Krishnamurthy, Suresh Wadkar | 4.59 |  |  |  |  |  |  |
| 6. | Yaaro Sun Lo Zara | Udit Narayan, Chitra | 5.53 |  |  |  |  |  |  |
| 7. | Mangta Hai Kya | Shweta Shetty, A. R. Rahman | 6.45 |  |  |  |  |  |  |
| 8. | Spirit of Rangeela | Instrumentaali | 3.02 |  |  |  |  |  |  |
Vastaanotto

Box Office India julisti Rangeelan ”jymymenestykseksi”.
Aiheesta muualla

Rangeela Internet Movie Databasessa (englanniksi)
Rangeela AllMoviessa. (englanniksi)
Robert Schuman -mitali

Robert Schuman -mitali on Euroopan parlamentin Euroopan kansanpuolueen ryhmän myöntämä ihmisoikeuspalkinto vuodelta 1986. Palkinto on nimetty Robert Schumanin mukaan.
Angolanafromosia

| Angolanafromosia> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Afromosiat Pericopsis
Laji::  angolensis
Kaksiosainen nimi
 Pericopsis angolensis  (Baker) Meeuwen 
Katso myös
   Angolanafromosia Wikispeciesissä  
Infobox OKVirheellinen NIMI-arvoIUCN-testi OK: 
Angolanafromosia (Pericopsis angolensis) on hernekasvien (Fabaceae) heimoon, afromosioiden (Pericopsis) sukuun kuuluva kasvilaji. Se on kausivihanta pensas tai puu, jolla on pyöreä latvus. Tavallisesti angolanafromosia kasvaa 10–20 metriä korkeaksi, mutta jää joskus vain kolmimetriseksi tai voi kasvaa jopa 27 metriä korkeaksi. Runko on usein kaareva tai kiertynyt, ja se voi olla oksaton 7,5 metrin korkeuteen asti. Halkaisijaltaan runko voi olla suurimmillaan noin metrin.
Angolanafromosia on laajalle levinnyt ja paikallisesti yleinenkin puulaji, eikä ole yleisesti ottaen uhanalainen. Paikallisesti se on kuitenkin vaarassa harvinaistua esimerkiksi Malawissa, jossa puuta käytetään paljon esimerkiksi polttopuuna ja sen juuria sekä kuorta paikalliseen lääkintään. Angolanafromosia kasvaa erilaisilla metsämailla 200–1700 metrin korkeudella merenpinnasta. Lajia tavataan trooppisessa Afrikassa Kongon demokraattisen tasavallan eteläosista, Burundista, Ruandasta ja Tansaniasta etelään Angolaan, Zimbabween ja Mosambikiin ulottuvalla alueella.
Angolanafromosian puuaineksesta saadaan erittäin hyvälaatuista puutavaraa, mutta puut ovat usein metsissä liian hajallaan tai niiden rungot ovat liian pieniä tai käyriä puutavaraksi. Niinpä puiden korjaaminen luonnosta puutavaraksi ei yleensä ole taloudellisesti kannattavaa, paitsi paikallisesti Mosambikissa. Lajin sydänpuu on aluksi vihertävänruskeaa, mutta muuttuu kuivuessaan tummanruskeaksi tai lähes mustaksi. Pintapuun väri vaihtelee valkeasta kellertävänharmaaseen. Puutavaran lisäksi puuta käytetään myös polttopuuna. Polttopuuna puu on tosin hankalaa saada syttymään, mutta palaessaan se tuottaa paljon lämpöä ja vähän tuhkaa.
Angolanafromosian juuria, kuorta ja lehtiä on käytetty yleisesti perinteisessä afrikkalaisessa lääketieteessä.
Aiheesta muualla

Kassu – Kasvien suomenkieliset nimet: Angolanafromosia (Pericopsis angolensis)
JSTOR Global Plants: Pericopsis angolensis (englanniksi)
Global Biodiversity Information Facility (GBIF): Pericopsis angolensis (englanniksi)
The Plant List: Pericopsis angolensis (englanniksi)
Rattikelkkailu olympialaisissa

Rattikelkkailu on ollut talviolympialaisten ohjelmassa ensimmäisistä talviolympialaisista, vuodesta  1924 lähtien. Se on ollut kilpailuohjelmassa kaikissa talviolympialaisissa lukuun ottamatta vuoden 1960 talviolympialaisia. Vuoden 1924 talviolympialaisissa kilpailtiin ainoastaan neljän miehen kelkoissa. Vuonna 1932 mukaan tuli myös kahden miehen kelkat. Naisten rattikelkkailu tuli olympiaohjelmaan vuonna 2002.
Tapahtumataulukko

|  Rattikelkkailu> Miesten kilpailut |  Rattikelkkailu> 24 |  Rattikelkkailu> 28 |  Rattikelkkailu> 32 |  Rattikelkkailu> 36 |  Rattikelkkailu> 48 |  Rattikelkkailu> 52 |  Rattikelkkailu> 56 |  Rattikelkkailu> 60 |  Rattikelkkailu> 64 |  Rattikelkkailu> 68 |  Rattikelkkailu> 72 |  Rattikelkkailu> 76 |  Rattikelkkailu> 80 |  Rattikelkkailu> 84 |  Rattikelkkailu> 88 |  Rattikelkkailu> 92 |  Rattikelkkailu> 94 |  Rattikelkkailu> 98 |  Rattikelkkailu> 02 |  Rattikelkkailu> 06 |  Rattikelkkailu> 10 |  Rattikelkkailu> 14 |  Rattikelkkailu> 18 |  Rattikelkkailu>  |  Rattikelkkailu>  |  Rattikelkkailu>  |  Rattikelkkailu>  |  Rattikelkkailu>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Neljän miehen kelkat | X | X* | X | X | X | X | X |  | X | X | X | X | X | X | X | X | X | X | X | X | X | X | X |  |  |  |  |  |
| Kahden miehen kelkat | - | - | X | X | X | X | X |  | X | X | X | X | X | X | X | X | X | X | X | X | X | X | X |  |  |  |  |  |
| Kahden naisen kelkat | - | - | - | - | - | - | - |  | - | - | - | - | - | - | - | - | - | - | X | X | X | X | X |  |  |  |  |  |
*Talviolympialaisissa 1928 neljän miehen kelkat korvattiin viiden miehen kelkoilla
Mitalitaulukko

| Rattikelkkailun olympiamitalit> Sija | Rattikelkkailun olympiamitalit> Maa | Rattikelkkailun olympiamitalit> Kultaa | Rattikelkkailun olympiamitalit> Hopeaa | Rattikelkkailun olympiamitalit> Pronssia | Rattikelkkailun olympiamitalit> Yhteensä |
| --- | --- | --- | --- | --- | --- |
| 1 |  Saksa | 10 | 5 | 6 | 21 |
| 2 |  Sveitsi | 9 | 11 | 11 | 31 |
| 3 |  Yhdysvallat | 7 | 7 | 10 | 24 |
| 4 |  Itä-Saksa | 5 | 5 | 3 | 13 |
| 5 |  Italia | 4 | 4 | 4 | 12 |
| 6 |  Kanada | 4 | 2 | 1 | 7 |
| 7 |  Venäjä | 2 | 1 | 1 | 4 |
| 8 |  Länsi-Saksa | 1 | 3 | 2 | 6 |
| 9 |  Itävalta | 1 | 2 | 0 | 3 |
| 10 |  Iso-Britannia | 1 | 1 | 2 | 4 |
| 11 |  Neuvostoliitto | 1 | 0 | 2 | 3 |
| 12 |  Belgia | 0 | 1 | 1 | 2 |
| 13 |  Latvia | 0 | 1 | 0 | 1 |
| 14 |  Ranska | 0 | 0 | 1 | 1 |
| 14 |  Romania | 0 | 0 | 1 | 1 |
| Yhteensä | Yhteensä | 45 | 43 | 45 | 133 |
Lähde: Bobsleigh Sports Reference. Viitattu 6.1.2017. (englanniksi)
Roy Clarke

Roy Clarke (s. 28. tammikuuta 1930 Yorkshire) on englantilainen komediakäsikirjoittaja.
Clarke tunnetaan parhaiten käsikirjoittamastaan komediasarjasta Vielä virtaa. Hän on käsikirjoittanut myös sarjat Aina auki, Pokka pitää ja Ain’t Misbehavin’. Hän on myös työskennellyt elokuvassa A Foreign Field (1993).
Hänet on hyväksytty Brittiläisen imperiumin ritarikunnan jäseneksi komedioidensa ansiosta.
Aiheesta muualla

Roy Clarke Internet Movie Databasessa. (englanniksi)
Hewett, Richard: Clarke, Roy (1930-) BFI Screenonline. (englanniksi)
Art Linkletter

Art Linkletter
Gordon Arthur Kelly eli Art Linkletter (17. heinäkuuta 1912 – 26. toukokuuta 2010) oli yhdysvaltalainen viihdetaiteilija. Hänellä on tähti Hollywood Walk of Famella, ja puhutulla äänitteellään We Love You Call Collect hän on voittanut Grammy-palkinnon. Hänelle myönnettiin vuonna 2003 Daytime Emmyn Lifetime Achievement Award.
Linkletter syntyi Moose Jawissa, Saskatchewanissa, Kanadassa. Hän tuli tunnetuksi House Party- ja People Are Funny -ohjelmien juontajana. Hän oli niinkin myöhään kuin vuosina 1998–2000 mukana juontamassa ohjelmaa Kids Say the Darndest Things.
Omaelämäkertateoksessaan Confessions of a Happy Man (1960) Linkletter tunnusti, että hänet oli lapsena adoptoitu luonnollisten vanhempien hylättyä hänet jo muutamassa viikossa. Hän on valmistunut San Diego State Universitysta. Hän on ollut vuodesta 1935 naimisissa Lois Foersterin kanssa, ja hän oli Walt Disneyn läheinen ystävä.
Linkletter menetti viidestä lapsestaan kaksi jo varhain. 20-vuotias tytär Diane teki itsemurhan 4. lokakuuta 1969, ja poika Robert kuoli liikenneonnettomuudessa.
Linkletter avasi vuonna 2005 Happiest Homecoming on Earth -juhlan Disneylandin 50-vuotisen historian kunniaksi. Hänet on nimetty Disney-legendaksi.
Angelniemen Isokylä

Isokylä (ruots. Storby) on kylä Halikossa lähellä Paimion rajaa. Ennen Angelniemeen kuulunut kylä sijaitsee Kinnarpyölin ja Pöylän kylien välissä. Itä–länsi-suunnassa kylä sijaitsee Paimion rajan ja Vainionjoen välissä. Sauvontie kulkee kylän lävitse.
Isokylä on 1300-luvun jälkeen asutettu uudisasutuskylä. Se kuului 1500–1700-lukujen ajan hallinnollisesti Sauvoon. Kylässä on ollut kuusi kantatilaa, joista on ajan myötä lohkottu useita maatiloja – etenkin isojaon ja torpparilain yhteydessä.
Isokylän maasto on hyvin vaihtelevaa: kylässä on hyvin korkeita mäkiä, pieni jokilaakso, metsikköjä ja peltoaukeita. Kylässä on vanha linnavuori.
Art Mollner

| Mitalit> Miesten koripallo.Maa:   Yhdysvallat. Olympialaiset  | Mitalit> Miesten koripallo.Maa:   Yhdysvallat. Olympialaiset  | Mitalit> Miesten koripallo.Maa:   Yhdysvallat. Olympialaiset  | Miesten koripallo> Maa:   Yhdysvallat. |
| --- | --- | --- | --- |
|  Kultaa | Berliini 1936 |  |  |
Arthur Owen ”Art” Mollner (20. joulukuuta 1912 Saranac Lake, New York – 16. maaliskuuta 1995 Westlake Village, Kalifornia) oli yhdysvaltalainen koripalloilija ja olympiavoittaja.
Mollner kuului Yhdysvaltain olympiakultaa Berliinissä 1936 voittaneeseen joukkueeseen.
Roy Conacher

Roy Conacher 1930-luvun jälkipuoliskolla.
Roy Gordon Conacher (5. lokakuuta 1916 Toronto – 29. joulukuuta 1984 Victoria) oli kanadalainen jääkiekkoilija, joka pelasi 11 kautta National Hockey Leaguessa seuroinaan Boston Bruins, Detroit Red Wings ja Chicago Black Hawks. Hyökkääjä Conacher voitti Stanley Cupin Bostonissa kahdesti.
Parhaalla kaudellaan 1948–1949 Roy Conacher teki Chicagolle 26 maalia ja antoi 42 maaliin johtanutta syöttöä. Kaikkiaan hän teki urallaan 226 maalia.
Saavutuksia

Stanley Cup 1939 ja 1941 (Boston Bruins)
Art Ross Trophy 1949 (paras pistemies)
Hockey Hall of Fameen 1998
| 0 | 1 | 2 |
| --- | --- | --- |
| Edeltäjä: Gordie Drillon | NHL:n maalipörssin voittaja 1939 | Seuraaja: Bryan Hextall |
| 0 | 1 | 2 |
| --- | --- | --- |
| Edeltäjä: Elmer Lach | Art Ross Trophyn voittaja 1949 | Seuraaja: Ted Lindsay |
Arcángel Castillo Olivari

Arcángel Castillo Olivari (s. 1959 Mérida) on venezuelalainen säveltäjä. Hän opiskeli Caracasissa sävellystä ja orkesterinjohtoa Alfredo Rugelesin johdolla ja sai siellä musiikin kandidaatin arvon sävellyksessä. Tämän jälkeen hän pääsi Fulbright-stipendillä Cincinnatin yliopiston College-Conservatory of Musiciin, jossa hänelle opettivat sävellystä Joel Hoffman ja Ricardo Zohn-Muldoon sekä tietokonemusiikkia Mara Helmuth. Siellä hän sai sävellyksessä musiikin maisterin arvon (1996) ja tohtorin (Doctor of Musical Arts) arvon (2006).
Castillo Olivari on toiminut myös kapellimestarina ja kuoronjohtajana; hän johti muun muassa Méridan osavaltionsinfoniaorkesteria ja Venezuelan kansallista nuoriso-orkesteria (molempia 1992–1994). Hän oli vuosina 1990–1992 Venezuelan kansalliskirjaston audiovisuaalisen arkiston johtaja. Hän asuu nykyisin sekä Venezuelassa että Yhdysvalloissa, jossa hän on tehnyt opetustyötä.
Teoksia > Orkesterille

Elegia jousiorkesterille (1988)
Kolme osaa jousiorkesterille (1996)
Four for Four, konsertto jousikvartetille ja pienelle orkesterille (2002)
Pianokonsertto (2003)
Teoksia > Kamarikokoonpanoille ja soolosoittimille

Nocturnino harpulle (n. 1989)
Postludio harpulle (1991)
Nocturnal No. 2 pianolle (1996)
Neljä osaa kahdelle pianolle (1997)
Jousikvartetti nro. 1 (1999)
Teoksia > Elektronista musiikkia

Chaos Metamorphosis (1997)
Pierrot (1997)
EverybodyDrinksMerlot (1999)
Oración por la Paz (sanat Carlos César Rodríguez) pianolle ja elektroniikalle (2000)
Save Twilight (sanat Julio Cortázar, 2000)
Soleando viululle, tietokoneelle ja filmille (2002)
Alps Electric Co.

Alps Electric Co, Ltd
Alps Electric Co, Ltd (アルプス電気株式会社) on vuonna 1948 perustettu monikansallinen yhtiö, joka tuottaa elektronisia laitteita, kuten potentiometrejä ja tasohiiriä sekä muita tietokonekomponentteja. Alpsin pääkonttori on Tokiossa, Japanissa. Vuodesta 2004 toimitusjohtajana on toiminut Masataka Kataoka. Alps on myös tunnettu Alpine-autostereoista.
Tulostimet

Alps valmisti 2010 toukokuuhun asti myös tulostimia. Viimeinen valmistettu malli oli MD-5500. Alps-tulostimissa käytettiin yrityksen yksinoikeudella käyttämää Micro Dry (MD) -tekniikkaa. Micro Dry -menetelmässä väri siirtyy erilliseltä värinauhalta tulostusmedialle lämpöpään avulla eli Micro Dry -tekniikka vastaa lämpösiirtotulostusta. Tietyt Alps-tulostimet pystyvät vaihtoehtoisesti myös sublimaatiotulostukseen. Sublimaatiotulostuksen etuna on rasterittomuus.
Alps-tulostimien ainutlaatuinen ominaisuus hintaluokassaan on kyky tulostaa valkoista, foileja ja metallivärejä. Näitä ominaisuuksia on totuttu näkemään huomattavasti kalliimmissa laitteissa. Alps-tulostimia myytiin Suomessa 1997-2000, maahantuojana toimi muun muassa Helrot Oy. Vuonna 2000 Alps lopetti tulostimien viennin Japanin ulkopuolelle.
Alps-tulostimet ovat ominaisuuksiensa ja edullisuutensa vuoksi erityisen suosittuja pienoismalliharrastajien ja pienten painoyritysten keskuudessa.
Rhydaman

| Rhydaman Ammanford |
| --- | --- |
 Rhydaman
 Koordinaatit: 51°48′0″N, 3°59′35″W 
Valtio:  Yhdistynyt kuningaskunta
Osa:  Wales
Kreivikunta:  Carmarthenshire
Väkiluku (2011):  5 411
Infobox OKVirheellinen NIMI-arvo: 
Rhydaman (engl. Ammanford) on pikkukaupunki Etelä-Walesissa Carmarthenshiren kreivikunnassa vahvasti kymrinkielisellä alueella. Kymrin puhujien suhteellinen osuus väestöstä on kuitenkin ollut laskussa, sillä vuonna 2001 kieltä puhui 75,9% kaupungin asukkaista, mutta vuonna 2011 puhujia oli enää 51,5%.
Kuvia

Quay Street -kävelykatu.
Quay Street -kävelykatu.
Rhydamanin rautatieasema.
Rhydamanin rautatieasema.
Vuonna 1925 Rhydamanissa oli hiilikaivostyöläisten lakko, joka kärjistyi väkivaltaisuuksiin poliisin kanssa. Lakon taustalla oli se, että sodan hävinnyt Saksa joutui toimittamaan sotakorvauksina hiiltä voittajavaltioille, minkä vuoksi hiilen vienti oli laskenut 12 kuukauden aikana 20 miljoonaa tonnia. Kun lakko sitten päättyi väkivaltaisuuksiin poliisin voitoksi, lakkoon osallistuneita kaivosmiehiä oli syytteessä 200, joista 58 tuomittiin 18-24 kuukauden vankeusrangaistuksiin. Kaivos lopetettiin myöhemmin.
Aiheesta muualla

Kuvia tai muita tiedostoja aiheesta Rhydaman Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: cy:Rhydaman
Käännös suomeksi
Rikkidioksidipäästöt

Rikkidioksidi (SO2) on happamoittava kaasu. Se happamoittaa järviä ja maa-alueita, jolloin kasvit ja eliöstö kärsivät vaurioita tai jopa osin tuhoutuvat.  Rikkidioksidipäästöjä aiheuttaa erityisesti lämmöntuotanto fossiilisilla polttoaineilla, puu- ja metalliteollisuus sekä öljynjalostamot.
Rikkidioksidipäästöt ovat vähentyneet viime aikoina ilmansuojelullisilla toimenpiteillä. Rikkidioksidi voidaan poistaa savukaasuista niin kutsutulla rikkipesurilla, jolloin se ei pääse leviämään ilmakehään.
Aiheesta muualla

Valtion ympäristöhallinto
Arnold Ludvig

Arnold Ludvig (2015)
Arnold Ludvig (s. 27. helmikuuta 1968 Tórshavn) on färsaarelainen jazzbasisti ja -säveltäjä.
Ludvig aloitti soittamisen färsaarelaisessa progressiivisen jazzrockin yhtyeessä Plúmm vuonna 1984. Hän julkaisi kolme ensimmäistä jazzsävellystään Plúmmin ja Holger Laumannin kanssa vuonna 1991. Ludvig opiskeli jazzia Tónlistarskóli FÍH:ssa Reykjavíkissa vuosina 1990–1993 ja täydensi opintojaan McGillin yliopistossa Kanadassa vuosina 1993–1995. Hän elätti itsensä freelancemuusikkona Montrealissa 1995–2003. Hän aloitti säännöllisen esiintymisen [[Geraldine Hunt] & The Arnold Ludvig Trion kanssa.
Ludvig palasi Färsaarille vuonna 2003 ja aloitti basson soittamisen GoGo Blues -yhtyeessä. Vuonna 2005 hän voitti AME-musiikkipalkinnot parhaana basistina ja osana parasta yhtyettä. Ludvig opetti Tórshavnar Musikkskúlissa vuosina 2004–2007 ja asui sitten Kööpenhaminassa vuoteen 2014. Vuonna 2013 hän levytti ensimmäisen jazzalbuminsa (Voyages) säveltäjänä oman sekstettinsä kanssa. Hän oli Kööpenhaminassa myös mukana perustamassa MonkeyRat-nimistä funkyhtyettä vaimonsa Anna Iachinon kanssa. Yhtye julkaisi albumit Fuck The Jante Law (2010) ja Sunshine (2012), joihin molempiin kuuluivat listaykkösiksi Kringvarp Føroyassa nousseet hitit. Palattuaan Färsaarille vuonna 2014 Ludvig aloitti säveltämisen vuosittaiseen Summartónar-festivaaliin. Hän äänitti sekstettinsä kanssa jazzalbumin Iceland vuonna 2016 ja sai tästä kaksi Färsaarten musiikkipalkinto -ehdokkuutta 2017. Lisäksi MonkeyRat julkaisi The Hentze Hornsin kanssa vuonna 2016 neljä singleä, joita soitettiin radiossa Färsaarilla, Tanskassa, Isossa-Britanniassa, Kanadassa, Australiassa, Etelä-Afrikassa ja Grönlannissa.
Ludvig perusti syyskuussa 2017 Reykjavíkissa Arnold Ludvig -kvintetin. Vuonna 2019 hän valmistui musiikin maisterin oppiarvolla Islannin taideyliopistosta. Ludvigin sävellys Gróthúsvatn valittiin esitettäväksi ISCM:n Maailman uuden musiikin päivillä Tallinnassa 2019.
S/S Helsingfors

S/S Helsingfors oli Helsingfors Ångfartygs Aktiebolagetin omistama suomalainen yhdistetty rahti- ja matkustajalaiva, joka ajoi karille ja upposi Bengtskärin lähellä 1. tammikuuta 1905, jolloin kuusi miehistön jäsentä menehtyi. Tapaus antoi alkusysäyksen Bengtskärin majakan rakentamiselle.
Helsingfors oli matkalla Lyypekistä Helsinkiin lastinaan kaoliinia ja jonkin verran kiinanposliinia. Alus sai määräyksen poiketa Hangossa, mutta matkalla sinne se ajoi sumun ja myrskyn vallitessa karille Örön ja Bengtskärin välillä Bengtskärin luoteispuolella. Hangosta paikalle lähetetty pelastusalus Protector ajoi sekin karille lähestyessään S/S Helsingforsia mutta onnistui seuraavana päivänä irrottautumaan karilta ja siirtymään Helsingforsin viereen. Helsingfors oli kuitenkin tässä vaiheessa jo kallistunut, ja pian se kääntyi ympäri. Tällöin viisi miehistön jäsentä jäi loukkuun laivan sisällä ja kuudes hukkui meren pinnalla. Helsingforsin upottua osa sen kansirakenteista ja rikistä jäi veden pinnan yläpuolelle, ja laivan miehistön jäseniä kiipesi sinne turvaan.
Helsingforsin hylyn jäänteet makaavat sorapohjalla 13 metrin syvyydessä höyrypannujen ylimpien osien ulottuessa 8 metrin syvyyteen. Helsingforsin uppoaminen vauhditti Bengtskärin majakan rakennushanketta, ja majakka valmistuikin sinne vuonna 1906.
S/S Helsingfors oli rakennettu vuonna 1902 Antwerpenissä Chantier Naval Auversiosin telakalla. Sen vetoisuus oli 437 nrt, pituus 63 metriä, leveys 9,12 metriä ja höyrykoneen teho 800 ihv.
Art Rosenbaum

Arthur Spark ”Art” Rosenbaum (6. joulukuuta 1938 Ogdensburg, New York – 4. syyskuuta 2022 Athens, Georgia) oli yhdysvaltalainen kuvataiteilija ja Georgian yliopiston taideopettaja, joka tunnettiin myös folkloristina ja pohjoisamerikkalaisen kansanmusiikin tallentajana. Hän voitti vuonna 2008 Grammy-palkinnon parhaasta historiallisesta albumista Art of Field Recording Volume I: Fifty Years of Traditional American Music Documented by Art Rosenbaum.
Rosenbaum syntyi New Yorkin osavaltion pohjoisessa Ogdensburgin kaupungissa, varttui Indianapolisissa jossa hän tutustui bluesmusiikkiin ja opiskeli sitten kuvataidetta Manhattanin Columbian yliopistossa ja vuosina 1964–1965 Fulbright-stipendiaattina Pariisissa. Palattuaan hän avioitui ja asettui aluksi New Yorkiin ja tutustui Greenwich Villagen folkpiireihin. Vuonna 1968 hän sai opettajan paikan Iowan yliopistosta, jossa hän työskenteli vuoteen 1976 ja siirtyi sitten Georgian yliopiston Lamar Dodd School of Art -tiedekunnan opettajaksi.
Rosenbaum oli taitava banjon ja viulun soittaja ja oli erityisen kiinnostunut Georgian alueen kansanmusiikkityyleistä, kuten bluegrassistä ja gospelista. Vaimonsa Margon kanssa hän kierteli ympäri Yhdysvaltoja keräämässä, äänittämässä ja kuvaamassa perinnemusiikkiesityksiä.
Kirjoja

Old-Time Mountain Banjo, Oak Publications, 1968
The Art of the Mountain Banjo, Kicking Mule, 1975
Folk Visions and Voices: Traditional Music and Song in North Georgia, yhdessä Margo Rosenbaumin kanssa, University of Georgia Press, 1983
Shout Because You’re Free; The African American Ring Shout Tradition in Coastal Georgia, yhdessä Margo Rosenbaumin kanssa, University of Georgia Press, 1998.
The Mary Lomax Ballad Book, 2013
Angelmanin oireyhtymä

Angelmanin oireyhtymä on Harry Angelmanin vuonna 1965 kuvaama oireistokokonaisuus, jonka piirteitä ovat vaikea henkinen kehitysvammaisuus, erilaiset neurologiset häiriöt, ataksia ja poikkeuksellisen pienikokoinen pää. Luonteenomaisia ovat myös epileptiset kohtaukset, toistuvat naurunpuuskat sekä käsien nykiminen tai taputtelu. Aivosähkökäyrä on yleensä poikkeava. Tavallisesti oireyhtymästä kärsivät lapset ovat yliaktiivisia ja heillä on keskittymisvaikeuksia, vaikka nämä oireet yleensä lieventyvät ajan myötä. Ei tiedetä tarkkaan, mistä oireyhtymään liittyvät naurunpuuskat johtuvat. Yleisesti ottaen useimmat oireyhtymästä kärsivät ovat olemukseltaan iloisia, nauravia ja puheongelmista huolimatta mielellään kontaktia ottavia.
Angelmanin oireyhtymän aiheuttaa 15. kromosomin puutteellisuus tai sen geenin poikkeavuus. Jos kromosomin 15 alueen 15q12 häviämä periytyy äidiltä, on tuloksena Angelmanin oireyhtymä. Jos sama virhe periytyy isältä, tuloksena on Prader–Willin oireyhtymä.
Angelmanin oireyhtymästä kärsivä saattaa elää yhtä pitkän elämän kuin normaaliväestönkin edustajat. Useimmat potilaat oppivat kävelemään, mutta sanallinen kommunikaatio jää hyvin vajavaiseksi niilläkin Angelman-ihmisillä, jotka oppivat puhumaan. Ensimmäiset Angelman-tapaukset todettiin Yhdysvalloissa 1980-luvun alussa, ja nyt tapauksia on todettu eri puolilla maailmaa. Diagnoosia ei yleensä saada tehdyksi heti lapsen synnyttyä vaan vasta varhaislapsuuden aikana. Suomessa on annettu noin 50 Angelman-diagnoosia, mutta uskotaan, että varsin moni tästä melko huonosti tunnetusta oireyhtymästä kärsivistä on yhä tunnistamatta. Suomessa toimii oma Angelman-yhdistys.
Angelman-oireisia on arvioitu olevan väestöstä yksi 15 000:sta – 30 000:sta. Uskotaan, että kyseessä on kuitenkin alidiagnosoitu sairaus.
Oireyhtymä kuvattiin ensi kertaa 1965. Siitä käytettiin alun perin nimeä "iloisen nuken syndrooma", mutta nykyinen suositeltu muoto on Angelmanin oireyhtymä. Aiempi kutsumanimi tulee juuri oireyhtymästä kärsivien iloisesta perusluonteesta.
Oireiden taso vaihtelee potilaiden välillä suurestikin. Oireet myös muuttuvat iän karttuessa: aikuisiällä yliaktiivisuus ja unihäiriöt lieventyvät ja kouristukset vähenevät tai peräti loppuvat. Murrosikä käynnistyy tavallisesti normaalisti tai vain hieman myöhässä, ja seksuaalisen kehityksen uskotaan olevan normaalia. On havaittu, että inkontinenssia esiintyy Angelmanin oireyhtymästä kärsivillä tavanomaista yleisemmin.
Angelmanin oireyhtymä ei vaikuta eliniän pituuteen merkittävästi.
Colin Farrellin poika sairastaa Angelmanin syndroomaa.
Aiheesta muualla

Angelman Syndrome Foundation
Angelmanin oireyhtymä (Arkistoitu – Internet Archive) Kehitysvammaisten Tukiliitto ry:n sivuilla
Angelmanin oireyhtymäKehitysvammahuollon tietopankin sivuilla (Arkistoitu – Internet Archive)
Reina Isabel II -luokka

| Reina Isabel II -luokka |
| --- | --- |

Tekniset tiedot
Pituus:  66,45 m (köli)
Leveys:  17,78 m
Syväys:  8,76 m
Aseistus
Meritorjunta:  alempi tykkikansi: 20 x 32 naulan tykkiä ja 10 × 68 naulan karronadia ylempi tykkikansi: 26 x 32 naulan tykkiä ja 6 × 68 naulan karronadia puolikansi: 12 x 32 naulan tykkiä ja 2 × 68 naulan karronadia etukansi: 8 x 32 naulan tykkiä
Reina Isabel II -luokka oli Espanjan laivaston kahden kaksikantisen 84-tykkisen linjalaivan muodostama alusluokka.
Suunnittelu

Viimeiset purjein varustetut Espanjassa valmistetut linjalaivat tilattiin 1850. Suunnittelun perustana oli 70-tykkinen San Pablo, joka laskettiin vesille 1771.